《答任检法》
宋代·孙应时

文字潮州更柳州，兴来八表共神游。
骅骝陇孤长鸣日，鹰隼霜神得意秋。
鼎鼎百年均昨梦，纷纷一世几名流。
为君倾倒平生话，不作人间儿女愁。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。